LHหุ้นปันผล3เดือนจ่าย8%
บลจ.แลนด์ แอนด์ เฮ้าส์ โชว์ผลงานกองทุนแอลเอชหุ้นปันผล 3 เดือน จ่ายสูง 8%
16 ม.ค. 2556

บลจ.แลนด์ แอนด์ เฮ้าส์ โชว์ผลงานกองทุนแอลเอชหุ้นปันผล 3 เดือน จ่ายสูง 8%
นางจันทนา กาญจนาคม กรรมการผู้จัดการ บริษัทหลักทรัพย์จัดการกองทุน (บลจ.) แลนด์ แอนด์ เฮ้าส์ เปิดเผยว่า บริษัทกำหนดปิดสมุดทะเบียนกองทุนเปิด แอล เอช หุ้นปันผล ในวันที่ 28 ม.ค. 2556 และจะจ่ายเงินปันผลจากผลการดำเนินงานงวดวันที่ 27 ก.ย.31 ธ.ค. 2555 ในอัตรา 0.80 บาทต่อหน่วยให้แก่ผู้ลงทุนในวันที่ 5 ก.พ.นี้ 
สำหรับผู้ถือหน่วยลงทุนที่เลือกรับเงินปันผลด้วยวิธีการลดหน่วยลงทุนจะได้รับเป็นหน่วยลงทุนกองทุนเปิด แอล เอช ตลาดเงิน ในวันที่ 31 ม.ค. 2556 
ทั้งนี้ กองทุนเสนอขายครั้งแรก ก.ย. 2555 และสามารถจ่ายปันผลสูงถึง 8% ภายใน 3 เดือน ทั้งที่ปกติหุ้นปันผลเป็นหุ้นที่ราคาปรับตัวสูงขึ้นน้อยกว่าตลาดรวม แต่การคัดเลือกหุ้นที่เหมาะสม ทำให้กองทุนมีผลตอบแทนสูงกว่าเกณฑ์มาตรฐาน
นอกจากนี้กองทุนเปิดให้ผู้ลงทุนเลือกรับเงินปันผลจากกองทุนได้ 3 วิธีคือ รับเงินปันผล ลดหน่วยลงทุนและสะสมไว้
“ตั้งแต่ปลายปีก่อน บริษัทได้ออกกองทุนเปิดพันธบัตรรัฐบาล กองทุนเปิดตราสารหนี้และกองทุนเปิดหุ้นปันผล” นางจันทนา กล่าว